OpenLLM-France/wikimedia huggingface dataset:
# Gabriel Arias-Salgado y de Cubas

Gabriel Arias-Salgado y de Cubas (Madrid 3 de març de 1904 - 26 de juliol de 1962) va ser un polític espanyol, ministre durant la dictadura del General Franco.

## Biografia

Va estudiar en el Col·legi Nuestra Señora del Recuerdo de Chamartín i es va graduar en Llengües Clàssiques i Humanitats. En 1937, en la Guerra Civil espanyola va passar a la zona nacional, on va ser director del periòdic Libertad. Després de la guerra va ser nomenat Governador civil de Salamanca. Per la seva condició d'especialista en Filosofia, Humanitats i Llengües Clàssiques, va ocupar posteriorment els càrrecs de Sotssecretari d'Educació Popular i simultàniament Delegat Nacional de Premsa i Propaganda de Falange Española Tradicionalista y de las JONS (1941-1946). Procurador en Corts nat per la seva condició de Consejero Nacional durant la I Legislatura de les Corts Espanyoles (1943-1946).
Des de 1951 fins a 1962 fou ministre del recentment creat Ministeri d'Informació i Turisme, càrrec des del qual va fundar l'Escola Oficial de Turisme i el NO-DO. El seu mandat es caracteritzà per imposar una fèrria censura prèvia als mitjans de comunicació. En 1962 va ser destituït pel tractament que va fer que donés la premsa al IV Congrés del Moviment Europeu, anomenat pejorativament "Contuberni de Múnic", la qual cosa va atreure sobre el franquisme forts crítiques arreu d'Europa.
Va morir als 15 dies del seu cessament, esdevingut l'11 de juliol de 1962.
Pare del també polític Rafael Arias-Salgado i del diplomàtic Fernando Arias-Salgado.

## Obres

* "Doctrina y política de la información, defensa del respecte a la jerarquia

## Referències

* ↑ Diario de Burgos, Arias-Salgado, vicesecretario de Educación Popular, 6 de setembre, de 1941
* ↑ Nomenament.BOE (6-9-1941)
* ↑ Apartat b), article 2º de la Llei de Creació de les Corts Espanyoles. Decret de 23 de novembre de 1942 pel qual es modifica la composició del Consell Nacional de FET y de las JONS i es nomenen els membres de l'III Consell Nacional
* ↑ Gabriel Arias Salgado Arxivat 2015-01-28 a Wayback Machine. a artehistoria.com
* ↑ Gabriel Arias Salgado a mcn.biografias
* ↑ Don Manuel a laregion.es
# Galliano (Louisiana)

Galliano és una població dels Estats Units a l'estat de Louisiana. Segons el cens del 2000 tenia 7.356 habitants.

## Demografia

Segons el cens del 2000, Galliano tenia 7.356 habitants, 2.599 habitatges, i 2.032 famílies. La densitat de població era de 258,7 habitants/km².
Dels 2.599 habitatges en un 38,6% hi vivien nens de menys de 18 anys, en un 63,6% hi vivien parelles casades, en un 9,7% dones solteres, i en un 21,8% no eren unitats familiars. En el 17,1% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,18.
Per edats la població es repartia de la següent manera: un 27,5% tenia menys de 18 anys, un 9% entre 18 i 24, un 30,6% entre 25 i 44, un 20,5% de 45 a 60 i un 12,4% 65 anys o més.
L'edat mediana era de 35 anys. Per cada 100 dones de 18 o més anys hi havia 94,2 homes.
La renda mediana per habitatge era de 31.419 $ i la renda mediana per família de 36.136 $. Els homes tenien una renda mediana de 35.283 $ mentre que les dones 16.576 $. La renda per capita de la població era de 13.910 $. Entorn del 12,8% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Galliano». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Galliano». American Fact Finder. Oficina del Cens dels Estats Units, 12-01-2010.
# Garsa de mar australiana

La garsa de mar australiana (Haematopus fuliginosus) és una espècie d'ocell de la família dels hematopòdids (Haematopodidae) que habita costes rocoses d'Austràlia i Tasmània.
# Gatón de Campos

Gatón de Campos és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 68 | 49 | 38 | 40 |
# Gaeltacht Corca Dhuibhne

La Gaeltacht Corca Dhuibhne es troba a l'oest del final de la península de Dingle (Corca Dhuibhne) al Comtat de Kerry. Es tracta d'una àrea on predomina el gaèlic irlandès. S'estén des d'Abhainn an Scail a Dún Chaoin i An Clochán a An Daingean. Les principals viles de la zona són Abhainn an Scáil, Lios Póil, An Daingean, Ceann Trá, Dún Chaoin, Baile an Fheirtéaraigh, Baile na nGall i An Clochán. Hi ha 6.000-7.000 persones vivint a la zona dels quals 3.000 parlen irlandès.
L'estació de ràdio en irlandès RTE Raidió na Gaeltachta té uns estudis a Baile na nGall.
Aquesta és una llista de la població i el percentatge de parlants d'irlandès als districtes electorals:
* Cill Chuain (438) (79%)
* Cill Maoilcheadair (536) (77%)
* Dun Urlann (407) (77%)
* Marthain (238) (67%)
* Dun Chaoin (207) (63%)
* Ceann Tra (448) (55%)
* Na Beathacha (15) (46%)
* An Mhin Aird (373) (43%)
* Na Gleannta (1,419) (41%)
* Cinn Aird (357) (39%)
* Ce Bhreanainn (127) (36%)
* An Clochan (258) (32%)
* An Daingean (1,593) (24%)
* An Baile Dubh (131) (32%)

## Gaeltacht Ui Rathach

És una àrea Gaeltacht poc poblada situada en la península d'Iveragh al sud de la de Dingle.
Llista d'EDs:
* Cathair Donall (97) (10%)
* Doire Fhionain (151) (13%)
* Trian Iarthach (126) (15%)
* An tImleach (319) (14%)
* An Baile Breac (64) (18%)
* Maistir Gaoithe (83) (20%)
* Doire Ianna (206) (21%)
* Ceannuigh (143) (26%)
* Loch Luioch (16) (25%)
* Baile an Sceilg (346) (30%)
* Toghroinn Fhionain (134) (31%)
* Na Beathacha (15) (46%)

## Vegeu també

* Gaeltacht ciutat de Galway
* Gaeltacht Cois Fharraige
* Conamara Theas
* Illes Aran
* Joyce Country
* Gaoth Dobhair
* Na Rosa
* Cloch Cheann Fhaola
* Gaeltacht an Láir
* Gaeltacht Iorrais agus Acaill

## Enllaços externs

* Gaeltacht Corca Dhuibhne definition
# Giandomenico Basso

Giandomenico Basso (Montebelluna, Itàlia; 15 de setembre de 1973) és un pilot de ral·li italià que ha disputat el Campionat Mundial de Ral·lis. Guanyador l'any 2006 del Intercontinental Rally Challenge i del Campionat d'Europa de Ral·lis.

## Trajectòria

Basso s'inicia a la competició de ral·lis l'any 1994, debutant al Campionat Mundial de Ral·lis l'any 1998 al disputar el Ral·li de Sanremo.
Els anys 2001 i 2002 participa al Campionat Mundial de Ral·lis júnior amb un Fiat Punto S1600.
L'any 2006 guanya la primera edició del Intercontinental Rally Challenge amb un Fiat Punto Abarth S2000, imposant-se al Ral·li Vinho da Madeira i al Ral·li d'Ypres. Aquell mateix any també guanyaria el Campionat d'Europa de Ral·lis.
L'any 2007 guanya el Campionat d'Itàlia de Ral·lis i el 2009 torna a guanyar el Campionat d'Europa de Ral·lis, ambdós títols amb un Grande Punto Abarth S2000.
Posteriorment tornaria a guanyar el campionat nacional italià del 2016, 2019 i 2021.

## Referències

* ↑ Entrambasaguas, Eloy. «IRC 2006-2009: el Mundial de Rallyes tiene un problema» (en castellà), 02-12-2012. [Consulta: 26 abril 2022].
* ↑ «Basso, Campeón de Europa» (en castellà), 06-08-2006. [Consulta: 26 abril 2022].
* ↑ «Giandoménico Basso, campeón de Italia de Rallyes» (en castellà), 01-10-2007. [Consulta: 26 abril 2022].
# Genís Garcia i Junyent

Genís Garcia i Junyent (Sabadell, 7 de juny de 1975) fou un futbolista català de les dècades de 1990 i 2000.

## Trajectòria

És germà dels també futbolistes Òscar i Roger. Es formà al futbol base del FC Barcelona, però mai aconseguí formar part del primer equip blaugrana. Fou jugador del FC Barcelona C i del FC Barcelona B. Amb el primer equip debutà el 8 de novembre de 1994, essent jugador del Barcelona C, en un partit amistós davant el Blackburn Rovers jugat a Almeria. El 17 de juny de 1997, durant la final de la Copa Catalunya, coincidí per primera i únic cop amb els seus germans al primer equip. Aquest fet només havia succeït abans al club amb els germans Morris i Comamala. L'any 1997 fou traspassat al Centre d'Esports Sabadell, on jugà durant nou temporades a Segona B, i arribant a ser capità de l'equip, retirant-se el 2005 després d'una lesió al turmell.

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ José Luis López. «El Barça del 2000, a escena: el filial blaugrana y otros cinco equipos del fútbol base, presentados en el Mini Estadi» p. 30. El Mundo Deportivo, 30-08-1996. [Consulta: 23 novembre 2015].
* ↑ José Luis López. «El Barça volvió a necesitar protección: 500 aficionados ya esperaban en el aeropuerto» p. 4. El Mundo Deportivo, 09-11-1994. [Consulta: 23 novembre 2015].
* ↑ José Luis López. «El Europa completa su gesta ganando al Barça: dos errores de Busquets y Lopetegui encarrilaron la victoria graciense» p. 9. El Mundo Deportivo, 18-06-1997. [Consulta: 23 novembre 2015].
* ↑ Notícies 3/24. «Genís Garcia Junyent es retira del futbol per una lesió al turmell», 14-10-2005. [Consulta: 23 novembre 2015].
* ↑ M. Ayala; G. Expósito. «El Sabadell se presenta y el Terrassa juega otro “bolo”: protocolo en la Creu Alta y el històric Horta en el Olímpic» p. 29. El Mundo Deportivo, 26-08-1997. [Consulta: 23 novembre 2015].

## Enllaços externs

* Perfil a BDFutbol
# Geocapromys columbianus

Geocapromys colombianus és una espècie extinta de mamífers rosegadors de la família de les huties (Capromyidae). Era endèmica de Cuba. No se sap gaire cosa del seu hàbitat i el seu comportament, però es pot deduir que era un animal terrestre, igual que els seus parents vivents. La seva extinció, que sembla que es produí durant l'edat moderna, possiblement té a veure amb la introducció de rates a Cuba pels colons europeus. El nom científic columbianus significa ‘de Colúmbia’ en llatí.

## Referències

* ↑ Turvey, S. T.; Helgen, K. «Geocapromys columbianus» (en anglès). Llista Vermella d'Espècies Amenaçades de la UICN, 2018. DOI: 10.2305/IUCN.UK.2018-2.RLTS.T9004A22186798.en. [Consulta: 25 febrer 2024].
# Gerard Autet i Serrabasa

Gerard Autet (Manlleu, 8 de setembre de 1978) és un exfutbolista i entrenador català. Jugava com a defensa i va arribar a competir en Primera Divisió en les files del Real Sporting de Gijón. Actualment treballa com a analista tècnic a Tv3 als programes Gol a Gol, i Onze.

## Trajectòria

Gerard creix esportivament al seu Manlleu natal, primer practicant el futbol sala a l'escola El Carme Vedruna i posteriorment a l'Escola de Futbol d'Osona. Els dos anys de juvenil els jugà amb l'EC Granollers i el FC Barcelona.
Es va incorporar en categoria juvenil al planter del F. C. Barcelona i, després de jugar en el F. C. Barcelona "C", va fitxar pel Palamós C.F., al començament de la campanya 1998-99. Posteriorment, va militar durant dues temporades en el R. C. D. Espanyol "B". La temporada 2001-02 va debutar a Segona Divisió amb el Llevant O.D. i, una campanya després, va fitxar pel Xerez CD. Després de cinc temporades en el club andalús va signar un contracte amb el Real Sporting de Gijón l'any 2007.
Amb el conjunt asturià va aconseguir ascendir a Primera Divisió la temporada 2007-08. Després de dues campanyes a la màxima categoria, va finalitzar la seva vinculació amb el Sporting, el 19 de maig de 2010 en que s'acomiadà de l'afició d'El Molinón,.
La següent temporada va tornar al Xerez CD amb un contracte per dues temporades, Al final de la temporada 2011-12 va decidir abandonar la pràctica del futbol i es va incorporar al Maccabi Tel Aviv F. C. com a segon entrenador.

## Clubs

| Club | País | Any |
| FC Barcelona "C" | Espanya | 1997-1998 |
| Palamós CF | Espanya | 1998-1999 |
| RCD Espanyol "B" | Espanya | 1999-2001 |
| Llevant UE | Espanya | 2001-2002 |
| Xerez CD | Espanya | 2002-2007 |
| Real Sporting de Gijón | Espanya | 2007-2010 |
| Xerez CD | Espanya | 2010-2012 |

## Referències

* ↑ «Sergi Barjuan, nou analista de la Champions League, a TV3». Esport3, 08-02-2016. [Consulta: 8 febrer 2016].
* ↑ «El Sporting y la cuña azulgrana». El Comercio, 19-09-2008. Arxivat de l'original el 2014-09-08. [Consulta: 8 setembre 2014].
* ↑ «Hoy empiezan el Barça B y C». Mundo Deportivo, 23-07-1997. [Consulta: 8 setembre 2014].
* ↑ Soldado, Josep. «Figueres y Palamós se ponen en marcha». Mundo Deportivo, 20-07-1998. [Consulta: 8 setembre 2014].
* ↑ Agencia EFE. «El Sporting ficha a Gerard Autet para reforzar la defensa». El Comercio, 08-08-2007. [Consulta: 6 juny].
* ↑ «Gerard Autet s'acomiada de l'afició de l'Sporting». El Mundo Deportivo. [Consulta: 21 maig 2010].
* ↑ «Vuelve Gerard Autet al Xerez». Andalucía Deportes, 10-08-2012. Arxivat de l'original el 2013-12-12. [Consulta: 4 juny].
* ↑ «Gerard Autet torna a casa». Web del Xerez CD. Arxivat de l'original el 2010-09-15. [Consulta: 31 agost 2010].
* ↑ «Gerard Autet: "Es un orgullo retirarme en un club como el Xerez"». marca.com, 04-06-2012. [Consulta: 6 juny].

## Enllaços externs

* Fitxa a ESPN (anglès)
# Gerrots

Gerrots és un municipi francès situat al departament de Calvados i a la regió de Normandia. L'any 2007 tenia 57 habitants.

## Demografia
### Població

El 2007 la població de fet de Gerrots era de 57 persones. Hi havia 20 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 20 eren l'habitatge principal de la família i 9 eren segones residències. 28 eren cases i 1 era un apartament. Dels 20 habitatges principals, 15 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien dues cambres, 2 en tenien tres, 3 en tenien quatre i 13 en tenien cinc o més. 18 habitatges disposaven pel capbaix d'una plaça de pàrquing. A 8 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gerrots el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 8 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 35 persones, 26 eren actives i 9 eren inactives. De les 26 persones actives 22 estaven ocupades (12 homes i 10 dones) i 4 estaven aturades (2 homes i 2 dones). De les 9 persones inactives 2 estaven jubilades, 5 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de fabricació d'altres productes industrials i 1 d'una empresa de construcció.
Dels 2 establiments de servei als particulars que hi havia el 2009, 1 era un taller de reparació d'automòbils i de material agrícola i 1 lampisteria.
L'any 2000 a Gerrots hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Gerrots a l'INSEE.
* Évolution et structure de la population Fitxa amb el detall de dades de Gerrots a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gil de Tàrent

Gil de Tàrent (en llatí Gillus o Gillos, en grec antic Γίλλος) fou un tarentí que va rescatar els nobles perses enviats per Darios I de Pèrsia en missió d'exploració amb el metge grec Demòcedes, metge de la cort grega que havia caigut presoner i després havia aconseguit fama i el favor del rei i la reina.
En arribar a Tàrent el rei Aristòfiles, els va fer presoners i Demòcedes va aprofitar el moment per escapar cap a la seva ciutat natal de Crotona on es va casar i s'hi va establir. Els perses van exigir la seva entrega però no els fou concedida.
La resta dels perses que havien arribat a la costa de Iapígia i havien estat fets presoners i reduïts a esclavitud, van ser rescatats per Gil. Darios li va oferir a Gil la recompensa que volgués a canvi de la seva llibertat i Gil va demanar ser restituït a la seva ciutat de Tàrent de la que havia estat desterrat, i va suggerir fer això amb la mediació de la gent de Cnidos, ciutat amb forts llaços amb Tàrent. L'intent de posar fi al seu desterrament no va reeixir, segons diu Heròdot.

## Referències

* ↑ Gillus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 268
# Global Citizen - EP 1

Global Citizen és l'onzè EP editat per la banda anglesa de rock alternatiu Coldplay, tot i que ho van fer amb el pseudònim de Los Unidades. Es va publicar el 30 de novembre de 2018 i va comptar amb la producció de Rik Simpson i les col·laboracions especials d'altres artistes mundialment famosos com Pharrell Williams, David Guetta, Stargate o Stormzy.
Tots els beneficis obtinguts de l'àlbum es van destinar a l'organització Global Citizen, organització internacional d'educació i defensa que treballa per catalitzar el moviment per acabar amb la pobresa estrema. Es va publicar com a antecedent de la participació de Coldplay en el "Mandela 100" Global Citizen Festival, que es va celebrar el 2 de desembre de 2018 a Sud-àfrica.

## Crèdits
### Los Unidades

* Chris Martin – cantant, teclats, guitarra acústica
* Jonny Buckland – guitarra elèctrica
* Guy Berryman – baix
* Will Champion – bateria, drum pad, percussió, veus addicionals

### Músics addicionals

* Stargate
* Nelson Mandela – veus addicionals (cançó 1)
* Pharrell Williams – veus addicionals (cançó 2)
* Jozzy – cantant (cançó 2)
* Cassper Nyovest – cantant (cançó 3)
* Stormzy – cantant (cançó 3)
* Jess Kent – cantant (cançó 3)
* Tiwa Savage – veus addicionals (cançó 4)
* WizKid – cantant (cançó 4)
* Danny Ocean – cantant (cançó 4)
* David Guetta – veus addicionals (cançó 4)

### Producció

* Coldplay – producció executiva
* Stargate – producció
* Rik Simpson – producció
* Mike Larson – producció
* Daniel Green – producció
* Bill Rahko – producció

## Referències

* ↑ McCarthy, Joe; Erica Sanchez. «Stream Coldplay’s New Collaborative EP as Los UnidaPharrell Williams, Stormzy, Tiwa Savage Team Up for First-Ever Global Citizen Album» (en anglès). GlobalCitizen.org, 27-11-2018. [Consulta: 14 novembre 2019].
* ↑ Cook-Wilson, Winston. «Stream Coldplay’s New Collaborative EP as Los Unidades» (en anglès). Spin, 30-11-2018. [Consulta: 14 novembre 2019].
# Glacera d'Arolla

La glacera d'Arolla es troba a Suïssa en el cantó del Valais. Situada al fons de la vall d'Arolla, a prop de la frontera amb Itàlia, el nom de « glacera d'Arolla » reagrupa de fet dues glaceres diferents: la « glacera del Mont Collon » anomenada també « Baixa glacera d'Arolla» i l' « Alta glacera d'Arolla».

## Geografia
### Característiques físiques

La glacera de Mont Collon té gairebé 5 quilòmetres de longitud i un quilòmetre d'amplada aproximadament a la seva part superior. Cobreix una superfície de 7 km². Comença a les puntes d'Oren (3.525 m) i flueix cap al nord per un passadís delimitat pel Petit Mont Collon (3.556 m) i l'Évêque (3.716 m) a l'oest, i Mont Collon a l'est. Està connectat a l'oest amb la glacera d'Otemma pel pas de Chermotane (3.050 m), un ampli pas cobert de gel. Al flanc oest de Mont Collon, la glacera experimenta una caiguda de 600 metres amb un pendent del 60 %.
La part que segueix aquesta baixada forta s'anomena " Baixa glacera d'Arolla ". Continua aproximadament un quilòmetre al nord i la llengua glacial s'atura a 2.160 metres d'altitud (el 2007). De la glacera sorgeix la Borgne d'Arolla que s'uneix a la Borgne de Ferpècle i desemboca a la Val d'Hérens abans d'unir-se al Roine a la plana.
Al la vall situada a l'est del mont Collon es troba la « Alta glacera d'Arolla », d'una longitud de 4 quilòmetres i d'una amplada d'1 quilòmetre. La seva superfície és de 5 km². Té com a origen les geleres enganxades al nord del mont Brulé (o mont Braoulé, 3.585 m) a continuació baixa amb un pendent del 12 al 15 % cap al nord-oest i després cap al nord. La llengua glacial desemboca a una altitud de 2.550 m (l'any 2007).

### Evolució

En la Petita Edat de Gel, les dues glaceres estaven reunides en un únic sistema. Finalment al segle XX es van separar. La baixa glacera d'Arolla arribava llavors aproximadament 2 quilòmetres més avall a la vall tocant gairebé el poble d'Arolla.

## Referències

* ↑ «Lower Arolla Glacier | Glaciers in Arolla | Valais Switzerland». [Consulta: 13 agost 2020].
* ↑ «Haut Glacier d'Arolla - Hiking route» (en anglès). [Consulta: 13 agost 2020].
* 1 2 «Glaciar du Mont Collon | Capra Alpina». [Consulta: 13 agost 2020].
# Governació de Buhayra

La governació de Buhayra (àrab: محافظة البحيرة, muḥāfaẓat al-Buḥayra) és una governació o muhàfadhes d'Egipte amb capital a Damanhūr. Està situada a la part occidental del Nil. La província inclou 13 centres i 14 ciutats. Les principals ciutats, a més de la capital, són Wadi El Natrun i Rosetta. L'any 2006 tenia 4.737.129 habitants.
Inicialment era una pagarquia (kura) de poca extensió, limitada al nord-est de la rodalia d'Alexandria; el seu nom probablement derivada del llac Abukir, anomenar buhayrat al-Iskandariya. Sota els fatimites el país es va dividir en províncies i Buhayra formà una extensa regió a l'oest de la branca Rosetta fins a Alexandria. En època dels mamelucs hi van haver diverses revoltes dels beduïns nòmades del desert occidental, especialment violentes al segle xv, amb una repressió sagnant, execucions sumàries, esclavatge de dones i criatures i confiscació de ramats; també hi va haver revoltes en època otomana. Sota ocupació francesa es van produir també lluites destacant la massacre de la guarnició francesa de Damanhur. A la sortida dels francesos un firman imperial va confirmar als beduïns la possessió de la terra. Muhammad Alfi va utilitzar als beduïns contra Muhammad Ali.

## Referències

* ↑ http://www.xist.org/cntry/egypt.aspx Cens 2006